b'\n_START_ARTICLE_\nMontrealin elokuvajuhlat\n_START_PARAGRAPH_\nMontrealin elokuvajuhlat (Montreal World Film Festival eli Montreal International Film Festival, WFF, ransk. le Festival des Films du Monde) on perustettu 1977. Juhla on Kanadan vanhin kansainv\xc3\xa4linen elokuvajuhla ja ainoa kilpailun sis\xc3\xa4lt\xc3\xa4v\xc3\xa4 elokuvajuhla, jonka FIAPF on hyv\xc3\xa4ksynyt Pohjois-Amerikassa. Julkinen juhla pidet\xc3\xa4\xc3\xa4n elokuun lopussa Montrealissa Quebecissa. Juhla poikkeaa Toronton  elokuvajuhlista siin\xc3\xa4 suhteessa, ett\xc3\xa4 se keskittyy kaikkialta maailmasta tuleviin erilaisiin elokuviin, ei niink\xc3\xa4\xc3\xa4n Hollywood-tuotantoon._NEWLINE_Mikko Kuparinen sai vuonna 2015 Montrealin elokuvajuhlilla parhaan ohjaajan palkinnon elokuvasta 2 y\xc3\xb6t\xc3\xa4 aamuun.'